মুক্তিযুদ্ধের আগে ও পরে বিপুল সংখ্যক বিহারীকে হত্যা করা হয়েছে এমন দাবী করা হলেও সে সময়ের কোন মিডিয়া রিপোর্টেই ‘হাজার হাজার’ বিহারী হত্যার কথা আসেনি (মানে আমার চোখে পড়েনি)। পাকিস্তানী সাংবাদিক কুতুবউদ্দিন আজিজ ৭১ এর পরপর পাকিস্তানে চলে যাওয়া বিহারীদের সাক্ষাৎকারের উপর ভিত্তি করে রচিত ‘Blood and Tears’ বইতে ৭১ এ বাঙ্গালীদের হাতে ৫ লাখ বিহারী নিহত হয়েছে এমন দাবী করেছেন। কিন্তু একজন পেশাদার সাংবাদিক হয়েও তিনি ৭১ এর মার্চে ঘটে যাওয়া বিহারী গণহত্যার একটিও মিডিয়া রিপোর্ট সেই বইতে দেখাতে পারেন নি। ৭১ এর মার্চে ঢাকা নিউ মার্কেটে তিন হাজার বিহারীকে মেরে ফেলা হলো কিন্তু সে সময়ে ঢাকা শহরে গিজ গিজ করা বিদেশী সাংবাদিকদের একজনও এত বড় গণহত্যার খবর রিপোর্ট করবেন না, এটা অবিশ্বাস্য। কুতুবউদ্দিন সাহেব যে মিডিয়া রিপোর্ট দেখিয়েছেন তা সবই ৭১ এর এপ্রিল আর মে মাসে করা। সে সময়ে একদল মার্কিন আর ব্রিটিশ সাংবাদিককে পাকিস্তান সেনাবাহিনীর তত্ত্বাবধানে বিভিন্ন স্থানে আওয়ামী সন্ত্রাসের চিত্র দেখানো হয় (শহীদ জহির রায়হান এ সময়ে দেওয়া এক সাক্ষাৎকারে বলছেন যে পাকিস্তান সেনাবাহিনী বিভিন্ন স্থানে ধ্বংসযজ্ঞ চালিয়ে নিজেরাই ধ্বংসযজ্ঞের ফিল্ম তোলে)। সেই সাংবাদিকরা সেনাবাহিনীর কর্মকর্তাদের কোট করে বিহারী হত্যাযজ্ঞের উপর রিপোর্ট করেন। মুক্তিযুদ্ধের পরে ব্যাপক বিহারী হত্যার আশঙ্কা থাকলেও (মাসুদ ভাইয়ের দেয়া NBC রিপোর্টের লিঙ্কটিতে যেমন বলা হয়েছে) ভারতীয় সেনাবাহিনী সেটা ঘটতে দেয়নি। বিহারী ওয়েব সাইটে হাজার হাজার বিহারী হত্যার কথা লেখা হলেও সেই সব হত্যাকাণ্ডের প্রমাণ হিসাবে কাদেরিয়া বাহিনীর হাতে চার রাজাকারের হত্যা ছাড়া কোন উল্লেখ যোগ্য ছবি তারা দেখাতে পারেনি (কয়েকটা মরা মানুষের ছবি দেখালেই তো প্রমাণ হয় না যে গণহত্যা হয়েছে)। একাত্তরে বাঙ্গালী গণহত্যার হাজার হাজার ছবি আছে, মিডিয়া রিপোর্ট আছে, আর ৫ লাখ বিহারীকে কি এমন কৌশলে মারা হল যে কোন সাংবাদিকই কোন ছবিই তুলতে পারলেন না?